Document ID: 31990D0520

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Σεπτεμβρίου 1990 σχετικά με τη σύναψη, εξ ονόματος της Ευρωπαϊκής Οικονομικής Κοινότητας, της συμφωνίας εμπορίου και εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (90/520/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι η σύναψη της συμφωνίας εμπορίου και εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας, και της Τσεχικής και Σλοβακικής Ομοσπονδιακής Δημοκρατίας κρίνεται αναγκαία για την υλοποίηση των στόχων της Ευρωπαϊκής Οικονομικής Κοινότητας στον τομέα των εξωτερικών σχέσεων-
ότι ορισμένα από τα μέτρα οικονομικής συνεργασίας που προβλέπονται στην παρούσα συμφωνία, υπερβαίνουν το πεδίο αρμοδιοτήτων που καθορίζονται στη συνθήκη, και κυρίως εκείνων που εξειδικεύονται στον τομέα κοινής εμπορικής πολιτικής, και ότι πρέπει να γίνει συνεπώς προσφυγή και στο άρθρο 235 της συνθήκης,
ΑΠΟΦΑΣΙΖΕΙ:
Άρθρο 1
Η συμφωνία εμπορίου και εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και
της Ευρωπαϊκής Κοινότητας Ατομικής Ενέργειας, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, εγκρίνεται εξ ονόματος της Ευρωπαϊκής Οικονομικής Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου προβαίνει, εξ ονόματος της Ευρωπαϊκής Οικονομικής Κοινότητας, στη γνωστοποίηση που προβλέπεται στο άρθρο 22 της συμφωνίας (2).
Άρθρο 3
Η Επιτροπή, βοηθούμενη από αντιπροσώπους των κρατών μελών, εκπροσωπεί την Κοινότητα στη μεικτή επιτροπή που συγκροτείται με το άρθρο 19 της συμφωνίας.
Βρυξέλλες, 24 Σεπτεμβρίου 1990.

Labels: 18
3
15
5